Държавен вестник, бр. 110, 2025 г., стр. 135

БРОЙ  110	
Д Ъ Р Ж А В Е Н  В Е С Т Н И К 	
СТР.  135  
4.	
Съвкупност от единици резултати от учене, които формират придобиването на квалификация 
по част от професията „Лабораторен контрол в химични, хранителни и биотехнологични производ­
ства“
Степен на 
професионална 
квалификация 
Ниво по 
ЕКР/НКР 
ЕРУ № … 
от списъка по т. 3.1.  
III 
4 
ЕРУ1; ЕРУ3; ЕРУ 4; ЕРУ 6; ЕРУ 7;  
 
 
ЕРУ1; ЕРУ3; ЕРУ 5; ЕРУ 8; ЕРУ 9; 
 
 
ЕРУ1; ЕРУ2; ЕРУ 4; ЕРУ 6; ЕРУ 8; 
	
5.	
Изисквания към материалната база
5.1.	  Изисквания към кабинетите за обучение по теория на професията – характеристики, обза­
веждане, оборудване, софтуер
Обзавеждането на учебния кабинет включва: работно място на обучавания (работна маса и стол), 
работно място за обучаващия (работна маса и стол), учебна дъска, мебели (предимно шкафове за 
различни цели), гладка свободна стена за окачване на табла, интерактивен дисплей с интернет, бяла 
дъска за писане, интернет и други средства за обучение и дидактическа техника. Желателно е из­
ползването на уеббазирани платформи със симулации. Учебните кабинети трябва да отговорят на 
необходимите педагогически, методически, ергономични, хигиенни и естетически изисквания, като 
създават предпоставки за успешно усвояване на знанията, уменията и формирането на професио­
нално-личностни качества на обучаваните. Кабинетите се оборудват със съответните дидактически 
средства, осигуряващи условия за самостоятелна учебна дейност на всеки учащ.
5.2.	 Изисквания към учебната база за обучение по практика на професията – характеристики, 
обзавеждане, оборудване, софтуер
В учебните лаборатории се провежда обучението по учебна практика за формиране на знания, 
умения и професионални компетентности у обучаваните. Планирането, разположението и оборудването 
на учебните лаборатории са съобразени със спецификата на учебната дейност, с целите и задачите 
на обучението по професията, със санитарно-хигиенните изисквания.
Обзавеждането на лабораториите включва: работни места за обучаваните и за обучаващия, водна 
и електрическа инсталация и инсталация за обратните води. Работните места е целесъобразно да 
бъдат разположени успоредно или шахматно на общ плот в единия край на помещението, облицо­
вани с подходящ материал. Под плота се монтират шкафове за съхранение на приборите и съдове­
те, необходими за лабораторни упражнения. Върху плота на стелажи се подреждат необходимите 
стъклария и реактиви. В лабораториите следва да има технически и инсталационни съоръжения с 
общо предназначение: автоматично включване и изключване на вентилационната и електрическата 
инсталация, на осветлението, на дисплея и др. Лабораториите трябва да са оборудвани с аптечка, 
средства за гасене на пожар, лични предпазни средства, вентилационни устройства. Оборудването 
включва: ел. котлони, спиртни лампи, дестилатор, автоклави, термостати, апарати за стерилизация 
и пастьоризация, сушилни), хладилник за съхраняване на колекция микроорганизми, микроскопи, 
везни, клатачен апарат, микроскопи, аналитични и технически везни, рН-метър, спектрофотометър, 
титратори, пипетори, екстрактор и други, компютри, софтуер към аналитичните уреди, софтуер за 
управление на лабораторни данни, камина, филтри, центрофуги, технически и аналитични везни, 
pH-метри, бъркалки, статив с комплект от реактиви, лабораторни съдове, макети, модели и схеми, 
прибори и пособия и други съобразно действащите нормативи.
 Към лабораториите следва да са разположени следните помещения: тегловно, апаратно, стерилен 
бокс с бактерицидна лампа, подготвително и хранилище за реактиви. В непосредствена близост до 
лабораториите трябва да има: стая за материали, стая за апаратура, стая за подготовка и склад за 
реактиви. Съхранението на реактивите да бъде под контрола на преподавателя, а условията и редът 
за достъп до тях се регламентират със заповед на ръководителя на обучаващата институция. 
6.	
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от професио­
нално направление „Химични технологии“ от областта на висше образование „Технически науки“, от 
специалностите от професионално направление „Биотехнологии“ от областта на висше образование 
„Технически науки“ и професионално направление „Биологически науки“ от област на висше обра­
зование „Природни науки, математика и информатика” от Класификатора на областите на висше 
образование и професионалните направления, приет с Постановление № 125 от 2002 г. на Министер­
ския съвет (ДВ, бр. 64 от 2002 г.), съответстващи на професията.
Учителска длъжност по учебен предмет или модул от професионалната подготовка може да се 
заема и от лица със завършено висше образование по съответната специалност и без професионална 
квалификация „учител“.
По учебен предмет или модул от професионалната подготовка, за който няма съответно про­
фесионално направление в Класификатора на областите на висше образование и професионалните 
направления, могат да преподават лица без висше образование и без придобита професионална ква­
лификация „учител“, ако са придобили съответната професионална квалификация при условията и 
по реда на Закона за професионалното образование и обучение.
Препоръчително е на всеки три години обучаващите да преминават курс за актуализиране на 
професионалните си знания, умения и компетентности.
7371